মরী (০১)
থবা অয়ুক্তগী নোমচেন চেন্দুনা হোৎনজৈ।  ফি-রোল, অৱাৎ- অপা, চাক- ঈশিং, ধূপ -থাউমৈ ; মপুরোইবা লংফৈ চৎপদা চিত্থ- নান্থ লৈতনবা।
 চৎমিন্নগদবা মপাং লাক্লে।  মপুরোইবা হন্না য়েংলমদনা গাড়ী তোংখৎখ্রে নাকোংদা ফোন নপ্লগা ৱারী শানা শানা।  ৱাহৈ অমত্তসু হায়বা নংহৌদা থবা লেপ্তুনা য়েংজহৌই ।  শ্বর হোন্দোকচৈ,লাই খুরুমজৈ অশোয় অঙাম থোকহনবীদনবা।
 পূংমুক লৈরগা ফোন লাকই মপুরোইবগী,
“ফ্লাইট মনুংদা ফম্লে, চৎলুখিগে” মখা তারক্তে।
 চৎমিন্নখিবা মপাংদু মাগী নূপীদা ফোন তৌরিমাল্লে , নুংশিনা পূকমেন পাউমেল্লিবদু থবাসু তায় ,
ফোন থমখ্রে।  (২৩-৮-২০১৯)
মরী (০২)
ঙাইহাক লকক তৌখি ” য়ারে য়ারে,” ফোন থমখি।
 ফোন পায়খৎলি থবা, খঞ্জান্নৈ কনাদা ফোন তৌসিগে ওফিসতা নত্রগা মপূরোইবদা ।  (১০-১০-১৯)
মরী (০৩)
চা লোন্না লোন্না ফোন তৌই ” বেবী!  হয়েং চৎলুরসি নঙনা হায়বা মন্ত্রী হেন্দলূমগীদূ … হায়নরে হেরোগা … খরা ঙনসিকো হয়েংদি । ” (১২-১০-১৯)
মরী (০৪)
” শৌগ্ৰিনী” মপুরোইবগী খোঞ্জেলদা ঙক্না খুম্মী ইবেমহল।
 ” তলব শিন্নবিদবা ঐখোয়দি মসিনা মফরে ।  চাকপু চাবিরক্লব্রো। ” চানা চানা হংলকই ।
 ” চাক তোক্লগা ঈশিং গ্লাস অচৌবা অমত্তা পীরকউ, থক্নবা। ” (১৩-১০-১৯)
মরী (০৫)
” হোয় ইমা, খঙইবা; ঐবু অঙাংদৌনা ” এম এ লোইবা চহি অনী শুরবী লিন্থোইনা খুম্লকই মমাদা।  চৎখ্রে গাড়ী মচাদুদা।
 ” লিন্থোই লায়রি বোবো সে ঐনা উরিবসি অহুম্লক শুরবনিকো ইতৈমা , স্কুল চৎকনী চৎখ্রগা…মা ঙাওশিন্নবা হৌরবনী । ” মনাওনুপা থোইবনা হায়রকই।
 থোইবা ঙাইহাক লেপ্পী, ৱা মখা তারমদনা তপ্না চঙখ্রে।  (১৭-১০-১৯)
মরী (০৬)
” নাওতোম্বসে লাইহৌ খর লৈবনী হিদাক্তো পিথকউ চাক তোকপদা।  থকচিল্লগা ঔরাইরগা লৈরমগনুকো ঐনা হনঞ্জিল্লকপদা। ” ঙাঙনা ঙাঙনা থোকখ্রে ঙাঙবী ফিরৈদা য়েপ্পা জর্দা য়াদা হুকচিল্লগা।  (২৫-১০-২০১৯)
(মথং মথং …)